cyanic-selkie/wikianc huggingface dataset:
কুলদীপ সিং ব্রার
ব্লুস্টার সামরিক অভিযান
১৯৮৪ সালে প্রধানমন্ত্রী ইন্দিরা গান্ধী ভারতে জেগে ওঠা শিখ উগ্রপন্থী আন্দোলন দমন করার সিদ্ধান্ত নিয়েছিলেন, তিনি সেনাবাহিনীর তৎকালীন উপপ্রধান জেনারেল শ্রীনিবাস কুমার সিনহাকে নির্দেশ দিয়েছিলেন এই ব্যাপারে কিছু করার জন্য। জেনারেল শ্রীনিবাস ইতঃস্তত করলে ইন্দিরা গান্ধী নবম ডিভিশনের অধিনায়ক জেনারেল ব্রার এবং পশ্চিম সেনা কমান্ড প্রধান জেনারেল কৃষ্ণস্বামী সুন্দরজীকে ব্যবস্থা নিতে বলেন শিখদের বিরুদ্ধে, জেনারেল রণজিৎ সিং দয়াল যিনি পশ্চিম সেনা কমান্ডের প্রধান স্টাফ কর্মকর্তা ছিলেন এই সামরিক অভিযানের নাম দিয়েছিলেন ব্লুস্টার।
জেনারেল ব্রার তার নবম ডিভিশন নিয়ে অপারেশন মেটাল পরিচালনা করেছিলেন যেটার কাজ ছিলো স্বর্ণমন্দির থেকে সকল জঙ্গী (জঙ্গীনেতা ভিন্দ্রনওয়ালে সহ) গ্রেফতার করা। এছাড়াও অপারেশন শপ নামের আরেকটি সামরিক অভিযান দ্বারা পাঞ্জাব প্রদেশের আনাচে কানাচে লুকিয়ে থাকা সকল জঙ্গীদের উপর হামলা চালানো ছিলো জেনারেল ব্রারের দায়িত্ব। সামরিক অভিযানের ফলশ্রুতিতে শিখদের ৪৯৩ জঙ্গী নিহত হয় এবং ২৩৬ জন গ্রেফতার হয়।
লেফটেন্যান্ট জেনারেল হবার পর কুলদীপ পূর্বাঞ্চলীয় সেনা কমান্ডের অধিনায়ক হিসেবে দায়িত্ব পেয়েছিলেন যেটার সদর-দপ্তর পশ্চিমবঙ্গে ছিলো।
রোবট (দ্ব্যর্থতা নিরসন)
রোবট হলো একধরনের বিশেষ যন্ত্র যা বিভিন্ন কাজ করতে ব্যবহার করা হয়।
রোবট দ্বারা আরও বোঝানো হতে পারে:
৭৮২
৭৮২ গ্রেগরীয় বর্ষপঞ্জির একটি সাধারণ বছর।
আবার বসন্ত বিলাপ
আবার বসন্ত বিলাপ ২০১৮ সালের বাংলা ভাষার রোমান্টিক কমেডি চলচ্চিত্র। ছবিটি যৌথভাবে পরিচালনা করেছেন রাজেশ দত্ত ও ইপ্সিতা রায় সরকার এবং ইন্দ্রজিৎ রায় সরকার ও মহুয়া দত্ত ছবিটি প্রযোজনা করেছেন। ছবিটিতে প্রধান চরিত্রে অভিনয় করেছেন পরাণ বন্দ্যোপাধ্যায়, খরাজ মুখোপাধ্যায়, মুনমুন সেন, বিহু মুখার্জি এবং মীর আফসার আলী বিহু মুখার্জি এবং সত্যহরি মণ্ডল। ২০১৮ সালের ১৮ জুলাই ছবিটি পেক্ষাগৃহে মুক্তিপায়।
বাডওয়াইজার স্টেজ অ্যাট হোম
বাডওয়াইজার স্টেজ অ্যাট হোম একটি কানাডীয় সঙ্গীত পরিবেশনা ধারাবাহিক যা সিটিটিভিতে ২০২০ সালে প্রচারিত হয়েছিল। কানাডায় কোভিড-১৯ মহামারীর প্রতিক্রিয়া হিসাবে লাইভ নেশন এন্টারটেইনমেন্টের সাথে অংশীদারিত্বে তৈরি করা এই ধারাবাহিকে, মহামারীর কারণে বাতিলকৃত টরন্টোর বার্ষিক গ্রীষ্মকালীন বাডওয়াইজার মঞ্চ কনসার্ট সিরিজ পরিবেশনার জন্য নির্ধারিত শিল্পীদের নিয়ে সরাসরি কনসার্ট পরিবেশনা সম্প্রচার করা হয়। সিরিজটি কানাডায় সিটিটিভিতে এবং লাইভ নেশনের ওয়েবসাইটে আন্তর্জাতিকভাবে সম্প্রচারিত হয়েছিল।
ধারাবাহিকটি পরিচালনা করেন তারা স্লোন। পরিবেশকদের মধ্যে ৩০ মে দ্য ব্ল্যাক ক্রোস এবং দ্য ট্রুস, ৬ জুন ব্লু রোডিও এবং অ্যালান ডয়েল, ১৩ জুন বেয়ারনেকেড লেডিস এবং ওয়াক অফ দ্য আর্থ, ২০ জুন জন লিজেন্ড এবং লেনন স্টেলা, ১১ জুলাই ডালাস স্মিথ এবং ডিন ব্রডি, ১৮ জুলাই সিটি এবং কালার এবং লিওন ব্রিজ, ২৫ জুলাই অ্যালানিস মরিসেট এবং দ্য বিচেস এবং ২৯ আগস্ট আর্কেলসের অ্যালবাম ক্যাম্পফায়ার কর্ডস এর জন্য একটি বিশেষ অ্যালবাম প্রকাশনা অনুষ্ঠান ছিল।
দি ইউনিভার্সাল প্যাশন
নাটকটি প্রথম অভিনীত হয় ইংল্যান্ডের ড্রারি লেনের থিয়েটার রয়ালে ১৭৩৭ সালের ২৮শে ফেব্রুয়ারি। নাটকটির মূল ভাষা হচ্ছে ইংরেজি।
তথ্যসূত্র
The Universal Passion
বাংলাদেশের লোকোমোটিভ
থাম্ব|[[কমলাপুর রেলওয়ে স্টেশন|কমলাপুর রেলওয়ে স্টেশনে লোকোমোটিভ ২৭০৫]] বাংলাদেশের রেল পরিবহন ব্যবস্থায় ডিজেল লোকোমোটিভ ব্যবহার করা হয়। ডিজেল লোকোর মধ্যে ডিজেল–ইলেকট্রিক ও ডিজেল–হাইড্রোলিক, এই দুই ধরনের লোকো রয়েছে। ডিজেল লোকোর পাশাপাশি বাষ্পচালিত লোকোও একসময় ব্যবহার করা হতো, তবে বর্তমানে ব্যবহার করা হয় না। গেজ অনুযায়ী বাংলাদেশে ন্যারো-গেজ (৭৬২ মি.মি.), মিটার-গেজ (১,০০০ মি.মি.) এবং ব্রড-গেজ (১,৬৭৬ মি.মি.) লোকোর ব্যবহার রয়েছে। এর মধ্যে ন্যারো-গেজ রেলপথের ব্যবহার বর্তমানে না থাকায় কোনো ন্যারো-গেজ লোকো সচল নেই।
লোকোমোটিভের শ্রেণীকরণ ও সংখ্যায়ন পদ্ধতি
সকল বাষ্পচালিত লোকোর শ্রেণীকরণ পদ্ধতি ভারতীয় রেলের নিয়মে হয়েছে। ডিজেল লোকোর ক্ষেত্রে বাংলাদেশ রেলওয়ের নিয়মে তিনটি বর্ণ ও দুটি সংখ্যার সমন্বয়ে একটি শ্রেণী নাম নির্ধারণ করা হয়।
প্রথম বর্ণ দ্বারা লোকোর গেজ চিহ্নিত করা হয়।
তৃতীয় বর্ণ দ্বারা লোকোর প্রস্তুতকারকের নামের প্রথম বা শেষ বর্ণ চিহ্নিত করা হয়।
দুই ঘরের সংখ্যা দ্বারা লোকোর ক্ষমতা (অশ্বশক্তিতে × ১০০) চিহ্নিত করা হয়।
উদাহরনস্বরূপ: এমইজি–১৫। এখানে, এম = মিটার–গেজ, ই = ডিজেল–ইলেক্ট্রিক, জি = জেনারেল মোটরস ডিজেল, এবং ১৫ = ১৫ × ১০০ = ১,৫০০ অশ্বশক্তি। ২১০০ সিরিজের লোকো (জিইইউ-১৪) ব্যতীত সকল মিটার–গেজ ও ব্রড–গেজ ডিজেল লোকোকে এই নিয়মে শ্রেণীকরণ করা হয়েছে।
প্রতিটি শ্রেণীর জন্য একটি সংখ্যা সিরিজ নির্ধারণ করা হয় এবং সেই শ্রেণীর সকল লোকোকে সেই সিরিজ অনুযায়ী সংখ্যায়িত করা হয়। যেমন: বিইডি–২৬ শ্রেণীতে মোট ১৩টি লোকো রয়েছে। এই শ্রেণীর জন্য নির্ধারিত সিরিজ হচ্ছে ৬৪০০। এই শ্রেণীর সকল লোকোকে ৬৪০১ থেকে ৬৪১৩ পর্যন্ত সংখ্যায়িত করা হয়েছে। কখনো কখনো শ্রেণীকে স্পেসিফিকেশন ও সিরিজকে শ্রেণী বলা হয়ে থাকে।
সংরক্ষিত বাষ্পচালিত লোকোমোটিভ
এদের পাশাপাশি, পিইআর (বর্তমানে বিআর) এর লোকোমটিভ এইচপিএস ৩২ ভারতের হাওড়ার ইস্টার্ন রেলওয়ে মিউজিয়ামে সংরক্ষণ করা হয়েছে যা ১৯৭১ সালের মুক্তিযুদ্ধের সময়ে ভারতে যাত্রীবাহী ট্রেন নিয়ে গিয়ে আর ফেরত আসে নি। থাম্ব|পশ্চিমবঙ্গের হাওড়ার ইস্টার্ন রেলওয়ে মিউজিয়ামে সংরক্ষিত লোকোমটিভ এইচপিএস ৩২
ন্যারো-গেজ ডিজেল লোকোমোটিভ
বাংলাদেশে একসময় কিছু ন্যারো-গেজ (৭৬২ মি.মি.) ডিজেল লোকো চলতো। এগুলো সম্ভবত বিভিন্ন শিল্পকারখানায় ব্যবহার করা হতো। বর্তমানে এগুলো আর চলাচল করে না। এরকম অন্তত তিনটি লোকো বাংলাদেশের বিভিন্ন জায়গায় পরিত্যক্ত অবস্থায় পরে থাকতে দেখা যায়।
ডিজেল–ইলেক্ট্রিক মাল্টিপল ইউনিট
২০১৩ সালের ২৫শে মে বাংলাদেশে সর্বপ্রথম মিটার-গেজ ডেমু সেবা চালু করা হয়। চট্টগ্রাম বৃত্তাকার রেলপথসহ বিভিন্ন ছোট ছোট রেল রুটে এসব ট্রেন চলাচল করে। মোট ২০ সেট ডেমু চালু করা হয় যা চীনের "সিএনআর থাংশান" নির্মান করে। প্রতিটি সেটে মোট ৩০০ জন যাত্রী ভ্রমণ করতে পারে। প্রতিটি সেটের ক্ষমতা ৮০০ অশ্বশক্তি এবং এদের সর্বোচ্চ গতি ৬০ কিমি/ঘণ্টা।
লোকোমোটিভ কারখানা ও লোকোসেড
বাংলাদেশে মোট ৪টি লোকোমোটিভ কারখানা রয়েছে যেখানে লোকোসমূহের রক্ষনাবেক্ষন ও সংষ্কারের কাজ করা হয়: এই চারটি কারখানার মধ্যে কেন্দ্রীয় লোকোমোটিভ কারখানায় ভারী মেরামতের কাজ করা হয়। বাকি তিনটি কারখানায় সাধারণ রক্ষনাবেক্ষন ও সংষ্কারের কাজ করা হয়।
২০২১ বলিভীয় ডাক্তারদের ধর্মঘট
২০২১ বলিভীয় ডাক্তারদের ধর্মঘট হলো বলিভিয়ায় অক্সিজেন ঘাটতির প্রতিবাদে, পোটোসিতে কঠোর লকডাউনের দাবিতে এবং স্বাস্থ্যসেবা কর্মীদের জন্য আরও ভাল সুবিধার দাবিতে ২৯ জানুয়ারি লা পাজে শুরু হওয়া দেশব্যাপী অহিংস ডাক্তার-নেতৃত্বাধীন গণবিক্ষোভ, যা পূর্বাঞ্চলীয় প্রদেশগুলিতে ছড়িয়ে পড়ে। তারা লা পাজে তাদের প্রচারণা শুরু করেন, যা পরবর্তীতে একটি ধর্মঘটে পরিণত হয়। এটি সান্তা ক্রুজে ছড়িয়ে পড়ে, যেখানে দেশে কোভিড-১৯ প্রাদুর্ভাবের মধ্যে স্বাস্থ্যসেবা ব্যবস্থার পতন সত্ত্বেও সংক্রমণের সংখ্যা বৃদ্ধি পাওয়ায় কঠোর কোভিড-১৯ বিধিনিষেধের আহ্বান জানানো বিক্ষোভকারীদের উপর পুলিশ কাঁদানে গ্যাস ছুড়েছিল। বিক্ষোভকারীরা বড় বড় শহরে, বিশাল সংখ্যায় সমাবেশ করে এবং সরকারকে পদক্ষেপ নেওয়ার আহ্বান জানায়। পুলিশ টিয়ার গ্যাস এবং পুলিশি বর্বরতার মাধ্যমে প্রতিক্রিয়া জানায়। সরকার কিছুটা ছাড় দেয় এবং হাসপাতাল ও স্কুলে আরও সামগ্রী পাঠায়। কিছু নার্স নতুন জরুরী স্বাস্থ্যসেবা আইনের বিরুদ্ধে প্রতিবাদ করতে ২০ ফেব্রুয়ারি রাস্তায় নামেন। তাদের প্রধান তিনটি দাবির মধ্যে একটি সরকার পূরণ করলেও বাকি দুটি দাবির ব্যাপারে তারা সমঝোতায় পৌঁছাতে ব্যর্থ হন।
৭৮৩
৭৮৩ গ্রেগরীয় বর্ষপঞ্জির একটি সাধারণ বছর।
স্বামী বিবেকানন্দের জন্ম-সার্ধশতবর্ষ
স্বামী বিবেকানন্দ ছিলেন একজন ভারতীয় হিন্দু সন্ন্যাসী। তিনিই প্রথম ভারতীয় বেদান্ত ও যোগ দর্শন পাশ্চাত্যে প্রচার করেন। স্বামী বিবেকানন্দের জন্ম-সার্ধশতবর্ষ (১২ জানুয়ারি, ২০১৩) সারা ভারতে এবং বিশ্বের বিভিন্ন দেশে পালিত হয়। ভারতের যুবকল্যাণ ও ক্রীড়া মন্ত্রক ২০১৩ সালটিকে স্বামী বিবেকানন্দের সার্ধশতবর্ষ হিসেবে পালনের সিদ্ধান্ত নিয়েছিল। রামকৃষ্ণ মঠ, রামকৃষ্ণ মিশন, ভারত সরকার, ভারতের বিভিন্ন রাজ্য সরকার, বিভিন্ন শিক্ষা প্রতিষ্ঠান ও যুব গোষ্ঠী এই উপলক্ষে বছর-ব্যাপী অনুষ্ঠানের আয়োজন করেছিল। বাঙালি চিত্র পরিচালক উৎপল সিংহ সার্ধশতবর্ষে বিবেকানন্দের প্রতি শ্রদ্ধা জানাতে দ্য লাইট: স্বামী বিবেকানন্দ নামে একটি ছবি নির্মাণ করেন। ছবিটি ২০১৩ সালের ২৩ অগস্ট মুক্তি পেয়েছিল।
রাজনৈতিক দলগুলির উদ্যোগ
কর্ণাটক রাজ্যের দক্ষিণ কন্নড় জেলার রাজনৈতিক দলগুলি স্বামী বিবেকানন্দের স্মরণে জেলাসদরের বিভিন্ন অনুষ্ঠানের আয়োজন করেছিল। তামিলনাড়ুর মুখ্যমন্ত্রী জয়ললিতা বলেন, তার জীবনে স্বামী বিবেকানন্দের জীবনী ও বাণী এক বিরাট অনুপ্রেরণার ক্কাজ করে। তিনি বিবেকানন্দকে তার "রাজনৈতিক গুরু" বলে উল্লেখ করেন বং তামিলনাড়ুর বিবেকানন্দ সংস্কৃতি কেন্দ্রের জন্য inr 20000000 অনুদান দেন।
২০১২ বিশ্ব ধর্ম সম্মেলন
২০১২ সালে স্বামী বিবেকানন্দের জন্ম-সার্ধশতবর্ষ উপলক্ষে শিকাগোর কাউন্সিল ফর আ পার্লামেন্ট অফ ওয়ার্ল্ড রিলিজিয়ন্স-এর উদ্যোগে মেরিল্যান্ডের বার্টনভিলের ইনস্টিটিউট অফ ওয়ার্ল্ড রিলিজিয়নস (ওয়াশিংটন কালীবাড়ি) একটি তিন দিন-ব্যাপী সম্মেলনের আয়োজন করে।
এই অনুষ্ঠানের প্রাতিষ্ঠানিক ওয়েবসাইটে লেখা হয়– "The event commemorates the 150th birth anniversary of India’s visionary monk, Swami Vivekananda, who addressed the Parliament of World’s Religions in Chicago in September 1893, passionately calling for both tolerance and universal acceptance as a path to eliminate the evils of sectarianism, bigotry and fanaticism and engage all the world’s religious and spiritual community leaders in efforts to forge a new global civil society."
জনপ্রিয় গণমাধ্যমে
স্বামী বিবেকানন্দের জন্ম-সার্ধশতবর্ষ উপলক্ষে বাঙালি চিত্র পরিচালক উৎপল সিংহ দ্য লাইট: স্বামী বিবেকানন্দ নামে একটি চলচ্চিত্র নির্মাণ করেন।
পশ্চিমবঙ্গের থিয়েটার গ্রুপ লোককৃষ্টি বিলে নামে একটি নাটক মঞ্চস্থ করে স্বামী বিবেকানন্দের জন্ম-সার্ধশতবর্ষ উপলক্ষে। বাঙালি অভিনেতা দেবশংকর হালদার এই নাটকে স্বামী বিবেকানন্দের চরিত্রে অভিনয় করেন।
সিডনি আর্ল চ্যাপলিন
সিডনি আর্ল চ্যাপলিন (Sydney Earl Chaplin; ৩০ মার্চ ১৯২৬ – ৩ মার্চ ২০০৯) ছিলেন একজন মার্কিন অভিনেতা। তিনি চলচ্চিত্র অভিনেতা ও নির্মাতা চার্লি চ্যাপলিন এবং অভিনেত্রী লিটা গ্রের পুত্র। তার নাম রাখা হয় তার চাচা সিডনি চ্যাপলিনের নামানুসারে। তার অভিনীত উল্লেখযোগ্য চলচ্চিত্র হল তার পিতার পরিচালনায় লাইমলাইট (১৯৫২)। তিনি ব্রডওয়ে মঞ্চে বেল্‌স আর রিংগিং মঞ্চনাটকে অভিনয়ের জন্য শ্রেষ্ঠ গীতিনাট্য অভিনেতার জন্য টনি পুরস্কার লাভ করেন এবং ফানি গার্ল সঙ্গীতনাট্যে আরেকটি টনি পুরস্কারের মনোনয়ন লাভ করেন।
প্রারম্ভিক জীবন
চ্যাপলিন ১৯২৬ সালের ৩০ মার্চ ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। সিডনির নাম রাখা হয় তার চাচা সিডনি চ্যাপলিনের নামানুসারে। সিডনির বড় ভাই চার্লস চ্যাপলিন জুনিয়র। চার্লস জন্মের ১০ মাসের মধ্যে তার জন্ম হয় এবং তিনি পাঁচ সপ্তাহ পূর্বে ভূমিষ্ঠ হন। তার জন্মের এক বছরের মধ্যে তার পিতামাতা বিবাহ বিচ্ছেদ হয়। পরবর্তীতে তার পিতার উনা ওনিলের সাথে চতুর্থ বিবাহের ফলে তার আরও আট বৈমাত্রেয় ভাইবোন জন্মগ্রহণ করে।
সিডনির নাম রাখা হয় তার পিতা চার্লির বৈমাত্রেয় বড় ভাই সিডনি চ্যাপলিনের নামানুসারে। তার মা তাকে "টমি" নামে ডাকতে পছন্দ করতেন, কারণ তিনি চার্লির ভাই সিডনিকে পছন্দ করতেন না। সিডনি ও তার বড় ভাই চার্লস তার মা এবং মাতামহের কাছে লালিত পালিত হন। তাদের পরিবার ফ্রান্সের নিস শহরে বেশিরভাগ সময় কাটায়, ফলে তারা দুই ভাই ফরাসি ভাষায় দক্ষ হয়ে ওঠেন।
কর্মজীবন
তিনি দ্বিতীয় বিশ্বযুদ্ধ চলাকালীন ইউরোপে মার্কিন যুক্তরাষ্ট্রের সেনাবাহিনীতে যোগ দেন এবং পরে তিনি মঞ্চ ও চলচ্চিত্রে অভিনয় জীবন শুরু করেন। চ্যাপলিন তার পিতা চার্লি পরিচালিত দুটি চলচ্চিত্র, লাইমলাইট (১৯৫২) ও আ কাউন্টেস ফ্রম হংকং (১৯৬৭) এ পার্শ্বচরিত্রে অভিনয় করেন। এছাড়া তিনি জর্জ মার্শালের পশ্চিমা ধাঁচের পিলারস অব দ্য স্কাই (১৯৫৬) ও জ্যাক শেরের ফোর গার্লস ইন টাউন (১৯৫৭) চলচ্চিত্রে পার্শ্ব চরিত্রে অভিনয় করেন।
ব্রডওয়ে মঞ্চে তিনি অধিক সফলতা অর্জন করেন। ব্রডওয়ে মঞ্চে তার প্রথম কাজ ছিল বেলস্‌ আর রিংগিং। ১৯৫৭ সালে মঞ্চস্থ এই নাটকে তার বিপরীতে অভিনয় করেছিলেন জুডি হলিডে। নাটকটি ৯২৪ বার মঞ্চস্থ হয় এবং এই নাটকে অভিনয়ের জন্য তিনি সঙ্গীতনাট্যে শ্রেষ্ঠ চরিত্রাভিনেতা বিভাগে টনি পুরস্কার লাভ করেন। জর্জ এক্সেলরডের হাস্যরসাত্মক গুডবাই চার্লি (১৯৫৯)-এ তিনি লরেন বাকলের বিপরীতে অভিনয় করেন। পরবর্তী কালে তিনি সাবওয়ে আর ফর স্লিপিং (১৯৬১) সঙ্গীতনাট্যে কাজ করেন। তার ইন দ্য কাউন্টিং হাউজ (১৯৬২) নাটকটি ব্যর্থ হয় এবং মাত্র চারটি পরিবেশনার পরই তা বন্ধ হয়ে যায়। তার সেরা ও শেষ ব্রডওয়ে নাটক ছিল ১৯৬৪ সালের ফানি গার্ল। বারবারা স্ট্রাইস্যান্ডের বিপরীতে অভিনীত এই সঙ্গীতনাট্যে অভিনয়ের জন্য তিনি আরেকটি টনি পুরস্কারের মনোনয়ন লাভ করেন।
তিনি সার্কেল থিয়েটারের (যা বর্তমানে এল সেন্ট্রো থিয়েটার নামে পরিচিত) সার্কেল প্লেয়ার্সের প্রতিষ্ঠাতা সদস্য। তিনি এই থিয়েটারের স্বাধীন ও স্বল্প বাজেটের ফলো দ্যাট ম্যান (১৯৬১) ও দি অ্যাডিং মেশিন (১৯৬৯) মঞ্চনাটকে অভিনয় করেন, এই দুটি নাটক সার্কেলের প্রথম উল্লেখযোগ্য সফল নাটক।
ব্যক্তিগত জীবন
১৯৬০ সালে চ্যাপলিন ফরাসি নৃত্যশিল্পী ও অভিনেত্রী নোয়েল অ্যাডামকে বিয়ে করেন। অ্যাডামের স্টিফেন (জন্ম ১৯৬০) নামে একটি পুত্র ছিল। ১৯৮৫ সালে তাদের বিবাহ বিচ্ছেদ হয়। চ্যাপলিন ১৯৭০ এর দশকে অভিনয় থেকে অবসরে যান এবং ১৯৮০ এর দশকে ক্যালিফোর্নিয়ার পাম স্প্রিংসে "চ্যাপলিন্স" নামে একটি রেস্তোরাঁ পরিচালনা করতেন। ১৯৯৮ সালে ১৪ বছরের সম্পর্কের পর তিনি তার দ্বিতীয় স্ত্রী মার্গারেট বিবকে বিয়ে করেন। এই দম্পতির এক পুত্র - স্টিভান। তার পৌত্রী তামারা।
চ্যাপলিন তার মা লিটা গ্রেকে তার আত্মজীবনী ওয়াইফ অব দ্য লাইফ অব দ্য পার্টি (১৯৯৮) লিখতে ও প্রকাশ করতে সহায়তা করেন।
৭৮৪
৭৮৪ গ্রেগরীয় বর্ষপঞ্জির একটি অধিবর্ষ।
ক্রীড়া প্রযুক্তি ও উদ্ভাবনী গ্রুপ
ক্রীড়া প্রযুক্তি ও উদ্ভাবনী গ্রুপ  হচ্ছে একটি কোয়াঙ্গো উপদেষ্টা দল যা ২০২০ সালের সেপ্টেম্বর মাসে যুক্তরাজ্য সরকার কর্তৃক প্রতিষ্ঠিত হয়েছিল।
ইতিহাস
২০২০ সালের নভেম্বরের শুরুতে, প্রিমিয়ার লিগ "এবং অন্যান্য ক্রীড়া সংস্থাসমূহ" একটি "ডিজিটাল হেলথ পাসপোর্ট" বাস্তবায়নের বিষয়ে সরকারের সাথে চুক্তির প্রায় কাছাকাছি চলে যায়, যা শুধুমাত্র কোভিড-১৯ টিকা প্রাপ্ত ভক্তদের স্টেডিয়ামে প্রবেশের অনুমতি দেবে। জার্মান "স্বাধীনতা পাস" এবং "অ্যাপ-ভিত্তিক সিস্টেম" বৈষম্যই হবে ক্লাবগুলির জন্য তাদের প্রাঙ্গন পুনরায় উন্মুক্তকরণের টিকিট। সংস্কৃতি সচিব অলিভার ডাউডেন এবং ক্রীড়া মন্ত্রী নিজেল হাডলস্টন-এর অধীনে ক্রীড়া প্রযুক্তি এবং উদ্ভাবন গ্রুপের সাথে "ঘনিষ্ঠভাবে কাজ" করার কারণে প্রিমিয়ার লীগ "সম্ভাব্য সাফল্যকে স্বাগত জানিয়েছে"।
৭৮৫
৭৮৫ গ্রেগরীয় বর্ষপঞ্জির একটি সাধারণ বছর।
তাণ্ডব
তাণ্ডব (আরো একটা বানান হল ') অথবা ' হল একটা পরিচিত স্বর্গীয় নাচ যা হিন্দু দেবতারা প্রদর্শন করতেন। হিন্দু ধর্মগ্রন্থের বিবরণ অনুযায়ী দেবতারা বিভিন্ন অনুষ্ঠানে তাণ্ডবের প্রদর্শন করতেন। ভাগবত পুরাণে কালীয় নাগের মাথায় কৃষ্ণের তাণ্ডব নাচের কথা বলা হয়েছে। পুরাণে বর্ণিত একটি ঘটনায় শিবপত্নি সতী যখন রাজা দক্ষের যজ্ঞানুষ্ঠানের অগ্নি কুণ্ডে ঝাঁপ দিয়ে জীবন বিসর্জন দিয়েছিলেন, তখন শিব তাঁর শোক এবং ক্রোধে ধ্বংসাত্মক রুদ্র তাণ্ডব নৃত্য শুরু করেছিলেন। শিবের পুত্র গণেশকে মন্দির ভাস্কর্যে অষ্টভুজ তাণ্ডব নৃত্য মূর্তি (আট হাতওয়ালা তাণ্ডব নৃত্যরত গণেশের মূর্তি) হিসেবে দেখানো হয়েছে।
জৈন ঐতিহ্য অনুযায়ী বলা হয় যে, ইন্দ্র ঋষভের (জৈন তীর্থঙ্কর) জন্মের সময় তাঁর সম্মানে তাণ্ডব নৃত্য প্রদর্শন করেছিলেন।
হিন্দু ধর্ম
তাণ্ডব হল ভারতের এক পবিত্র নৃত্য-নাট্য প্রদর্শন, যাতে বলিষ্ঠ, প্রাণবন্ত অঙ্গ সঞ্চালন আছে। আনন্দে প্রদর্শন করা নৃত্য হচ্ছে আনন্দ তাণ্ডব। রৌদ্র বা রুদ্র তাণ্ডব হল ধ্বংসাত্মক ভাবের প্রদর্শন। হিন্দু গ্রন্থাদিতে যে ধরনের তাণ্ডবের উল্লেখ আছে সেগুলো হল: আনন্দ তাণ্ডব, ত্রিপুরা তাণ্ডব, সান্ধ্য তাণ্ডব, সমাহার তাণ্ডব, কালী (কালিকা) তাণ্ডব, উমা তাণ্ডব, শিব তাণ্ডব, কৃষ্ণ তাণ্ডব এবং গৌরী তাণ্ডব।
কৃষ্ণ তাণ্ডব
ভাগবত পুরাণ বলছে, কালীয় নামক এক নাগকে দমন করে কৃষ্ণ তার ফণার ওপর নেচেছিলেন এবং অশুদ্ধ যমুনা নদীকে শুদ্ধ করেছিলেন। এই পর্বটা ব্রজের মানুষদের আতঙ্ক দূর করে বিষাক্ত নাগ কালীয়কে দমন করার বর্ণনা দেয়; এই প্রসঙ্গে কৃষ্ণ তাণ্ডব বা কৃষ্ণের তাণ্ডব নৃত্য অত্যন্ত জনপ্রিয় ছিল।
লেখিকা অঙ্গনা ঝাবেরি রাসলীলা কৃষ্ণ তাণ্ডবের বর্ণনা দিয়ে বলেছেন যে, এটা খুব দ্রুততা এবং আনন্দপূর্ণ নাচের অঙ্গ সঞ্চালন। এতে সংশ্লিষ্ট আছে ছোটো ছোটো দ্রুত অঙ্গ সঞ্চালন, হালকা ঘুরন্ত লাফ, দ্রুত পদসঞ্চালন, চঞ্চলগতিতে দ্রুত ঘূর্ণন এবং কিছু শারীরিক কসরত। কিন্তু এই নাচে সর্বোপরি মাধুর্য এবং মার্জিত রূপে মানানসই কৃষ্ণের রোমান্টিক ও যৌবনোদ্দীপ্ত চরিত্র ফুটে উঠেছে।
ষোড়শ শতকের পূর্ব পর্যন্তও 'নাচের দেবতা' হিসেবে কৃষ্ণের উপাসনা প্রচলিত ছিল। লেখক এবং অধ্যাপক ক্যালেব সাইমন্স তাঁর ডিভোশনাল সভারেন্টি: কিনসিপ অ্যান্ড রিলিজিয়ন ইন ইন্ডিয়া বইতে বলেছেন যে, রাজা চিক্কা দেবরাজা (মহীশূর রাজ্যের চতুর্দশ মহারাজা) নিজের রাজ্যাভিষেককে স্মরণীয় করার জন্যে 'দেবরাজা (সঙ্গে) নৃত্যরত কৃষ্ণের প্রতিকৃতি' (তাণ্ডব কৃষ্ণমূর্তি দেবরাজা) নামে এক ধারাবাহিক স্বর্ণমুদ্রার প্রচলন করেন।
লেখক সহদেব কুমার তাঁর আ থাউস্যান্ড পেটাল্‌ড লোটাস: জৈন টেম্পল অব রাজস্থান: আর্কিটেকচার অ্যান্ড আইকনোগ্রাফি বইতে বলেছেন যে, দ্বাদশ ও ত্রয়োদশ শতকের আগে, চোল রাজত্বের সময়ে, নটরাজা নাচ এবং কালিয়া নাগের একশো ফণার ওপরে কৃষ্ণ তাণ্ডব নাচ শিল্পীদের সমাদৃত বিষয় ছিল।
বিদুষী লাবণ্য ভেমসানি বলেছেন, "ভরতনাট্যম এবং কুচিপুড়ি তাণ্ডব নামে একটা নৃত্যশৈলীর উন্নয়ন ঘটায়, প্রাণবন্ত পদসঞ্চালনের সঙ্গে প্রধানত জোরালো নাচ হিসেবে প্রচলিত হয় যেটা একসময় শিশু কৃষ্ণ বৃন্দাবনে কালিন্দী হ্রদে কালীয় নাগকে দমন করে এই নাচ প্রদর্শন করেছিলেন।"
কৃষ্ণ নৃত্যের (নাচ) অনেকগুলো রচনা সুন্দরভাবে চিত্রিত হয়েছে। পুরন্দর দাস 'নৃত্য কৃষ্ণ'কে 'তাণ্ডব কৃষ্ণ' হিসেবে নামকরণ করেছেন। পুরন্দর দাস তাঁর একটা রচনায় বলেছেন, 'তাণ্ডব কৃষ্ণনা ভজিসি' ('তাণ্ডব কৃষ্ণের কাছে প্রার্থনা')। এই সূত্র ধরে আমাদের মাথায় রাখতে হবে যে, 'তাণ্ডব' হল কৃষ্ণ এবং অন্যান্যদের চর্চিত একটা নৃত্য (নাচ)।
শিব তাণ্ডব ও শৈববাদ
শৈববাদ মতে শিবের তাণ্ডবকে সৃষ্টি, স্থিতি এবং লয় চক্রের উৎস হিসেবে বর্ণনা করা হয়ে থাকে। যখন রুদ্র তাণ্ডব তাঁর হিংস্র রূপ চিত্রিত করে, প্রথমটা সৃষ্টি এবং পরবর্তীটা বিশ্বের ধ্বংস, এমনকি মৃত্যু পর্যন্ত দেখায়, তখন আনন্দ তাণ্ডব তাঁকে আনন্দপূর্ণ দেখায়। শিব সিদ্ধান্ত ঐতিহ্য অনুযায়ী, নটরাজ রূপী শিবকে (আক্ষরিক অর্থে 'নৃত্যের রাজা' ) নৃত্যের সর্বোচ্চ দেবতা বলে মান্য করা হয়। তাণ্ডবম্‌ নামটা এসেছে শিবের অনুচর তাণ্ডু (তণ্ডু) থেকে, যিনি শিবের তাণ্ডব নাচের বিন্যাস অনুযায়ী অঙ্গহার ও করণ গুলোর আঙ্গিকে ভরত কে (নাট্যশাস্ত্র রচয়িতা) নির্দেশ দিয়েছিলেন। কিছু পণ্ডিতের ভাবনা ছিল যে, তাণ্ডু নিজে গোড়ায় নাটকীয় শিল্প রচনার লেখক অবশ্যই ছিলেন, যেগুলো নাট্যশাস্ত্রের অন্তর্ভুক্ত ছিল। প্রকৃতপক্ষে, শিব ঐতিহ্যের মুদ্রাসমূহ এবং আচার-অনুষ্ঠান থেকেই সম্ভবত উচ্চাঙ্গের নৃত্য, নাট্য ও সংগীত এসেছে। থাম্ব|283x283পিক্সেল|ভারতের [[তামিলনাড়ু রাজ্যে একটা শিব নটরাজনের মূর্তি ]] ভরত রচিত নাট্যশাস্ত্রে তাণ্ডব লক্ষণম নামে চতুর্থ অধ্যায়ে ৩২টা অঙ্গহার এবং ১০৮টা কারণের বর্ণনা দেওয়া আছে। কারণ হল পায়ের সঙ্গে যুগ্ম হাতের ভঙ্গী এবং নাচের একটা অঙ্গবিন্যাস। অঙ্গহার হচ্ছে সাত অথবা ততোধিক কারণের সমাহার।"শিবের উপাসনায় কতগুলো বিভিন্ন নাচ আছে তা আমি বলতে পারিনা। এই সমস্ত নাচের পিছনে কমবেশি এক এবং অদ্বিতীয় মূল ধারণা ছিল নিঃসন্দেহে আদিম ছন্দোবদ্ধ শক্তির অভিব্যক্তি। শিবের নাচের উৎস হিসেবে যেটা ছিল, এটা কালক্রমে দেবতার কার্যকরতার পরিষ্কার চিত্র হয়েছিল, যা নিয়ে যেকোনো শিল্প অথবা ধর্ম অহংকার করতে পারে।' - আনন্দ কুমারস্বামী"শিবের তাণ্ডব নাচের প্রত্যুত্তরে তাঁর সহধর্মিনী পার্বতী যে নাচ প্রদর্শন করেন তাকে লাস্য বলা হয়, যে নাচের অঙ্গসঞ্চালনগুলো নম্র, মাধুর্যপূর্ণ এবং অনেক সময় কামদ। কিছু পণ্ডিতের মতে লাস্য হল তাণ্ডবের নারীত্বপূর্ণ রূপ। লাস্য দুরকমের, জারিতা লাস্য এবং যৌবক লাস্য।
শিব তাণ্ডব স্তোত্রম্‌ হল একটা স্তোত্র (হিন্দু স্তব) যেটা শিবের শক্তি ও সৌন্দর্য বর্ণনা করে।
ভারতীয় উচ্চাঙ্গ নৃত্য
কত্থক নাচে কৃষ্ণ তাণ্ডব, শিব তাণ্ডব এবং রাবণ তাণ্ডব, এই তিন প্রকারভেদ আছে, তবে কখনো কখনো কালিকা তাণ্ডব নামে চতুর্থ ধরনও ব্যবহার করা হয়। মণিপুরি নৃত্য 'তাণ্ডব' (সাধারণত শিব, শক্তি অথবা কৃষ্ণকে যোদ্ধা-ত্রাণকর্তা হিসেবে দেখিয়ে জোরালো বিষয় ভাব রাখা হয়) অথবা লাস্য (রাধা ও কৃষ্ণের সূক্ষ্ম প্রেম উপাখ্যানকে সাধারণত ভাবার্থ করা
হয়)।
গ্লেন ব্রুক-জ্যাকসন
প্রথম-শ্রেণীর ক্রিকেট
১৯৮৭-৮৮ মৌসুম থেকে ১৯৯৭-৯৮ মৌসুম পর্যন্ত গ্লেন ব্রুক-জ্যাকসনের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকের শেষদিকে প্রথম-শ্রেণীর ক্রিকেটে অংশগ্রহণ করলেও নিজের প্রতিভাকে বিচ্ছুরিত করতে পারেননি তিনি। ১৯৮৮ সালের অনূর্ধ্ব-১৯ ক্রিকেট বিশ্বকাপে জিম্বাবুয়ের সদস্যরূপে খেলেন। তেমন কিছু করতে না পারলেও আন্তর্জাতিক পর্যায়ে খেলার জন্যে তাকে জাতীয় দলে আমন্ত্রণ জানানো হয়।
আলেকজান্দ্রা স্পোর্টস ক্লাবে খেলেন। এরপর, ১৯৯৩-৯৪ মৌসুমে হারারে স্পোর্টস ক্লাবে চলে যান। সেখানে সফলতম খেলোয়াড়ী জীবন অতিবাহিত করেন। ব্যাটিংয়ে অভিজ্ঞ খেলোয়াড় হিসেবে অরেঞ্জ ফ্রি স্টেট বি দলের বিপক্ষে শতরানের ইনিংস খেলেন।
আন্তর্জাতিক ক্রিকেট
ঘরোয়া ক্রিকেটে সুন্দর খেলা উপহারের স্বীকৃতিস্বরূপ পাকিস্তান গমনের জন্যে তাকে দলে অন্তর্ভুক্ত করা হয়। মাঝারিসারিতে ব্যাটিংয়ে নামেন তিনি। তবে, ঘরোয়া পর্যায়ের খেলা আন্তর্জাতিক পর্যায়ের সাথে তাল মেলাতে পারেননি। ফলশ্রুতিতে, তাকে আর জাতীয় দলে রাখা হয়নি।
সমগ্র খেলোয়াড়ী জীবনে দুইটিমাত্র টেস্ট ও একটিমাত্র ওডিআইয়ে অংশগ্রহণ করেছেন গ্লেন ব্রুক-জ্যাকসন। সবগুলো খেলাই পাকিস্তান সফরে খেলেছিলেন। ১ ডিসেম্বর, ১৯৯৩ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৯৩ তারিখে একই দলের বিপক্ষে সর্বশেষ টেস্টে অংশ নেন তিনি।
এছাড়াও একমাত্র ওডিআইটি একই দলের বিপক্ষে খেলেছিলেন। ২৭ ডিসেম্বর, ১৯৯৩ তারিখে লাহোরে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।
ডেলএনএস১-২০১৯-এনকোভ-আরবিডি-ওপিটি
ডেলএনএস১-২০১৯-এনকোভ-আরবিডি-ওপিটি হল একটি কোভিড-১৯ টিকা মর্যাদাপ্রার্থী যা বেইজিং ওয়ানটাই বায়োলজিক্যাল তৈরি করেছে।
৭৮৬
৭৮৬ গ্রেগরীয় বর্ষপঞ্জির একটি সাধারণ বছর।
পেপ গার্দিওলা
ইয়োসেপ ‘‘পেপ’’ গার্দিওলা ই সালা (জন্ম ১৮ জানুয়ারি ১৯৭১) একজন স্পেনীয় ফুটবল ম্যানেজার এবং প্রাক্তন খেলোয়াড়। বর্তমানে তিনি ইংলিশ ক্লাব ম্যানচেস্টার সিটির ম্যানেজার হিসেবে দায়িত্ব পালন করছেন। খেলোয়াড় হিসেবে গার্দিওলা একজন ডিফেন্সিভ মিডফিল্ডার ছিলেন এবং ক্যারিয়ারের অধিকাংশ সময় তিনি বার্সেলোনায় কাটিয়েছেন। তিনি ইয়োহান ক্রুয়েফের ‘‘ড্রিম টিমেরও’’ অংশ ছিলেন যা বার্সেলোনার হয়ে প্রথম ইউরোপিয়ান কাপ জেতে। তিনি ইতালির ক্লাব ব্রেস্কিয়া ও রোমা, কাতারের ক্লাব আল-আহলি এবং মেক্সিকোর ক্লাব দোরাদোসেও খেলেছেন। ইতালিতে খেলার সময় ড্রাগ টেস্টে পজিটিভ হওয়ার কারণে তাকে চার মাসের জন্য নিষিদ্ধ করা হয়। আন্তর্জাতিক ক্যারিয়ারে তিনি স্পেন জাতীয় দলে খেলছিলেন এবং কাতালুনিয়া জাতীয় দলের হয়ে কিছু প্রীতি খেলায় অংশগ্রহণ করেছিলেন।
খেলোয়াড় হিসেবে অবসর গ্রহণের পর তিনি বার্সেলোনা বি দলের কোচের দায়িত্ব গ্রহণ করেন। ২০০৮ সালের ৮ মে, বার্সেলোনা প্রেসিডেন্ট জোয়ান লাপোর্তা ফ্রাংক রাইকার্ডের উত্তরসূরি হিসেবে গার্দিওলার নাম ঘোষণা করেন। এতে করে, তিনি বার্সেলোনার মূল দলের ম্যানেজারের দায়িত্ব পেয়ে যান। ২০০৮ সালের ৫ জুন, তিনি চুক্তি সাক্ষর করেন। ম্যানেজার হিসেবে তার প্রথম মৌসুমে (২০০৮–০৯) বার্সা ট্রেবল জয় করে। তারা কোপা দেল রে, লা লিগা এবং চ্যাম্পিয়ন্স লিগ শিরোপা জেতে। এতে করে, চ্যম্পিয়ন্স লিগ ইতিহাসে কনিষ্ঠতম ম্যানেজার হিসেবে এই শিরোপা জেতার কৃতিত্ব গড়েন গার্দিওলা। পরের মৌসুমে গার্দিওলা এবং বার্সেলোনা স্পেনীয় সুপার কোপা, ইউরোপীয়ান সুপার কাপ এবং ফিফা ক্লাব বিশ্বকাপ জেতে। এতে করে, এক পঞ্জিকাবর্ষে সাম্ভব্য ছয়টি শিরোপার সবগুলোই জেতে বার্সা ও গার্দিওলা।
২০১১ সালের ৮ সেপ্টেম্বর, গার্দিওলাকে কাতালান আইনসভার সর্বোচ্চ সম্মাননা স্বর্ণপদক পুরস্কার দেওয়া হয়। ২০১২ সালের ৯ জানুয়ারি, গার্দিওলাকে ২০১১ ফিফা বর্ষসেরা কোচের পুরস্কার দেওয়া হয়। প্রতিযোগীতায় তিনি ৪২% ভোট পান। ম্যানচেস্টার ইউনাইটেডের কোচ অ্যালেক্স ফার্গুসন পান ১৬% এবং রিয়াল মাদ্রিদের কোচ জোসে মরিনহো পান ১২% ভোট। ২০১২ সালের ৩০ জুন, গার্দিওলাবার্সেলোনার কোচের পদ থেকে অব্যাহতি নেন। তিনি চার বছর বার্সেলোনায় কাটিয়ে দলকে ১৪টি শিরোপা উপহার দেন। ২০১৩ সালের ১৬ জানুয়ারি, বায়ার্ন মিউনিখ কর্তৃপক্ষ ঘোষণা করে যে ২০১৩–১৪ মৌসুমে গার্দিওলা ক্লাবের দায়িত্ব গ্রহণ করব
বার্সেলোনা
গার্দিওলা জন্মগ্রহণ করেন বার্সেলোনার স্ন্যাতপেদরে। ১৩ বছর বয়সে তিনি বার্সেলোনার যুব প্রকল্প লা মাসিয়াহ-তে যোগদান করেন এবং সেখানে ছয় বছর কাটান। ১৯৯০ সালে কাদিজের বিপক্ষে তার অভিষেক হয়।
১৯৯১–৯২ মৌসুমে মাত্র ২০ বছর বয়সে গার্দিওলা দলের নিয়মিত খেলোয়াড়ে পরিনত হন। এতে করে তিনি ইয়োহান ক্রুইফের ড্রিম টিমের অংশ হয়ে পড়েন। ঐ মৌসুমে বার্সেলোনা লা লিগা এবং ইউরোপীয়ান কাপ জেতে। ইতালির প্রভাবশালী ম্যাগাজিন গুয়েরিন স্পোর্তিভো ২১ বছরের কম বয়সী হিসেবে গার্দিওলাকে বিশ্বের সবচেয়ে সুন্দর খেলোয়াড় হিসেবে বিবৃত করে। ক্রুইফের ড্রিম টিম ১৯৯২–৯৩ এবং ১৯৯৩–৯৪ মৌসুমেও লা লিগা শিরোপা জেতে। রোমারিওর সাথে চুক্তি করে বার্সেলোনা আরও শক্তিশালী হয়ে ওঠে এবং চ্যাম্পিয়ন্স লিগের ফাইনালে পৌছায়। কিন্তু ফ্যাবিও ক্যাপেলোর মিলানের কাছে ৪–০ ব্যবধানে হেরে বার্সেলোনার শিরোপা হাতছাড়া হয়। লা লিগায় ১৯৯৪–৯৫ মৌসুমে চতুর্থ এবং ১৯৯৫–৯৬ মৌসুমে তৃতীয় হলে ইয়োহান ক্রুইফ বার্সেলোনা ছেড়ে দেন।
১৯৯৬–৯৭ মৌসুমে বার্সেলোনার কোচের দায়িত্ব নেন ববি রবসন। ঐ মৌসুমে বার্সেলোনা কোপা দেল রে, স্প্যানিশ সুপার কোপা এবং কাপ উইনার্স কাপ জেতে। বার্সেলোনা। গার্দিওলা কাতালান ক্লাবটির সাথে ২০০১ সাল পর্যন্ত নতুন করে চুক্তিবদ্ধ হন। ইনজুরির কারণে ১৯৯৭–৯৮ মৌসুমের অধিকাংশ সময়ই গার্দিওলাকে মাঠের বাহিরে থাকতে হয়। মৌসুমে বার্সেলোনার কোচ ছিলেন লুইস ফন গাল এবং ঐ মৌসুমে বার্সেলোনা লা লিগা ও কোপা দেল রে শিরোপা জেতে। পরের মৌসুমে ইনজুরি সারিয়ে তিনি আবারও মাঠে ফেরেন। মৌসুমে রিভালদো এবং লুইস ভিগোর অবদানে বার্সেলোনা লা লিগা শিরোপা জেতে। ১৯৯৮ সালের ৮ জুন, গার্দিওলার পায়ে অস্ত্রোপচার করা হয়, ফলে ১৯৯৮ ফিফা বিশ্বকাপে তার অংশগ্রহণ অনিশ্চিত হয়ে পড়ে। গোড়ালির ইনজুরির কারণে ২০০০–০১ মৌসুমে আবারও গার্দিওলার অস্ত্রোপচার করা হয়, ফলে মৌসুমের শেষ তিন মাস তাকে মাঠের বাহিরে কাটাতে হয়। ঐ মৌসুমে বার্সেলোনার সবকয়টি শিরোপাই হাতছাড়া হয়ে যায়। লা লিগায় তারা চতুর্থ হলেও চ্যাম্পিয়ন্স লিগের বাছাইপর্ব টপকাতে সমর্থ হয়।
২০০১ সালের ১১ এপ্রিল, বার্সেলোনা দলপতি তার দল ছাড়ার অভিপ্রায় ব্যক্ত করেন। তিনি বিবৃত করেন যে এটি একটি ব্যক্তিগত সিদ্ধান্ত। ২০০১ সালের ২৪ জুন, সেল্টা ভিগোর বিপক্ষে বার্সেলোনার হয়ে গার্দিওলা তার শেষ খেলায় মাঠে নামেন। বার্সেলোনার মূল দলের হয়ে ১২ মৌসুমে গার্দিওলা ৪৭৯টি খেলায় মাঠে নেমেছেন এবং ১৬টি শিরোপা জিতেছেন। সেল্টা ভিগোর বিপক্ষে খেলার পর সংবাদ সম্মেলনে তিনি বলেন, ‘‘এটি ছিল একটি দীর্ঘ যাত্রা। আমি খুশি, গর্বিত, মানুষ আমার সাথে যেরূপ আচরণ করেছে এবং আমি অনেক বন্ধু বানিয়েছি। আমি আর বেশি কিছু চাইতে পারি না। আমি অনেক বছর সেরাদের মধ্যে কাটিয়েছি। আমি ইতিহাস গড়তে আসিনি কিন্তু নিজের ইতিহাস গড়তে এসেছি।’’ বার্সেলোনার বর্তমান মাঝমাঠের খেলোয়াড়দের কেউ কেউ তাকে নিজেদের আদর্শ বলে দাবী করেন। এর মধ্যে জাভি হার্নান্দেজ, সেস্‌ ফ্যাব্রিগাস এবং আন্দ্রেস ইনিয়েস্তা উল্লেখযোগ্য।
সৎকারে কোভিড-১৯ এর বৈশ্বিক মহামারীর প্রভাব
সৎকারে কোভিড-১৯ এর বৈশ্বিক মহামারীর প্রভাব, আইসিইউ-এর উপর কোভিড-১৯-এর প্রভাবের মতো একটি ক্রমবর্ধমান চাপ যার জন্য অন্ত্যেষ্টিক্রিয়া শিল্পে তার নিজস্ব রসদ পরিবর্তনের প্রয়োজন, এবং আরও বিশেষ করে সাধারণভাবে আচার-অনুষ্ঠান এর পরিধির মধ্যে বিভিন্ন কাজে প্রয়োজন। সিডিসি এ ব্যাপারে বিস্তৃত নির্দেশিকা প্রদান করেছে।
বুক অব মরমন
right|thumb|220px| বুক অব মরমন বুক অব মরমন হচ্ছে বিখ্যাত লেটার ডে সেইন্ট মুভমেন্ট এর একটি পবিত্র গ্রন্থ। এই পবিত্র গ্রন্থটির নামকরণ করা হয়েছে একজন সুবিখ্যাত ঐতিহাসিক (মতান্তরে ধর্মপ্রচারক) মরমন এর নামানুসারে, যিনি এই গ্রন্থানুসারে এর সিংহভাগ রচনা করেছেন। এই পবিত্র গ্রন্থটি ১৮৩০ সালের মার্চ মাসে নিউ ইয়র্ক থেকে প্রকাশিত হয়। প্রকাশক ছিলেন জোসেফ স্মিথ, জুনিয়র যিনি মরমন মুভমেন্টের প্রতিষ্ঠাতাও ছিলেন।
হারাধন বন্দ্যোপাধ্যায়
হারাধন বন্দ্যোপাধ্যায় (নভেম্বর ৬, ১৯২৬ - জানুয়ারি ৫, ২০১৩) ছিলেন একজন ভারতীয় বাংলা চলচ্চিত্র এবং টেলিভিশন অভিনেতা। ১৯৪৮ সালে অতনু বন্দ্যোপাধ্যায়ের ছবি দেবদূত দিয়ে চলচ্চিত্রে তার আত্মপ্রকাশ ঘটে। তিনি সত্যজিত্‍ রায়ের পরিচালিত একাধিক ছবিতে অভিনয় করেন।
প্রারম্ভিক জীবন
১৯২৬ সালের ৬ই নভেম্বর অবিভক্ত বাংলার তৎকালীন কুষ্টিয়া মহকুমায় মিলপাড়াই জন্মগ্রহণ করেন। ম্যাট্রিক পাস করেন ১৯৪৪ সালে৷ আই-এ-তে ভর্তি হন কলকাতার সিটি কলেজে৷ স্নাতক হওয়ার পর চাকরিজীবনের শুরু গান অ্যান্ড শেল কোম্পানিতে৷ ১৯৪৬-এ যোগ দেন বিমা সংস্থায়৷ সেখান থেকেই অবসর নেন৷
অভিনয় জীবন
প্রথম অভিনয় ১৯৪৮ সালে অতনু বন্দ্যোপাধ্যায়ের দেবদূত ছবিতে৷ অভিনয় করেছেন হিন্দি সিনেমাতেও। সত্যজিৎ রায়ের কাপুরুষ, মহানগর, সোনার কেল্লা, জয় বাবা ফেলুনাথ প্রভৃতি ছবিতে অভিনয় করেন। হিন্দি ভাষার ‘পরিনীতা’ হারাধন বন্দ্যোপাধ্যায় অভিনীত উল্লেখযোগ্য সিনেমা।৷ তিনি টেলিভিশন ও মঞ্চ নাটকেও অভিনয় করেছেন।২০০৫ সালে ক্রান্তিকাল সিনেমায় অভিনয়ের সুবাদে সহ-অভিনেতা হিসেবে চলচ্চিত্রে ভারতের জাতীয় পুরস্কার পান তিনি। ২০১১ সালে পশ্চিমবঙ্গ রাজ্য সরকার তাকে বঙ্গবিভূষণ সম্মানে ভূষিত করে।
মৃত্যু
৫ জানুয়ারি ভারতের স্থানীয় সময় দুপুর ১২টা ৪০ মিনিটে কলকাতার এক বেসরকারি নার্সিংহোমে শেষ নিঃশ্বাস ত্যাগ করেন তিনি। তিনি কিছুদিন নিউমোনিয়ায় ভুগছিলেন।অসুস্থতা বেড়ে যাওয়ায় কিছুদিন আগে কলকাতার বেসরকারি নার্সিংহোমে ভর্তি করা হয় তাকে। মৃত্যুকালে তার বয়স হয়েছিল ৮৬ বছর।
টনি ডায়েস
টনি ডায়েস হলেন একজন বাংলাদেশি অভিনেতা ও নির্দেশক। তিনি ১৯৯৪ সাল থেকে চার শতাধিক নাটক, ধারাবাহিক আর টেলিফিল্মে অভিনয় করেছেন। এছাড়া তিনি কয়েকটি চলচ্চিত্রে অভিনয় করেছেন। সেগুলো হলো মেঘের কোলে রোদ (২০০৮) এবং পৌষ মাসের পিরীত (২০১৬)।
কর্মজীবন
১৯৮৯ সালে "নাগরিক নাট্য সম্প্রদায়ে" যোগ দেয়ার মধ্য দিয়ে তাঁর অভিনয় জীবনের পথচলা শুরু হয়। ১৯৯৪ সালে তাঁর টেলিভিশন পর্দায় অভিষেক হয়।
পারিবারিক জীবন
তিনি ২০০১ সালের ১৪ ফেব্রুয়ারি প্রিয়া ডায়েসকে বিয়ে করেন। তাঁদের মেয়ের নাম অহনা। ২০০৮ সালের শেষের দিকে তিনি স্ত্রী ও মেয়েকে নিয়ে মার্কিন যুক্তরাষ্ট্রে চলে যান। বর্তমানে মেয়ে অহনা এবং স্ত্রী প্রিয়া ডায়েসসহ নিউইয়র্কের লং আইল্যান্ডের হিকসভিল শহরে বাসবাস করছেন টনি ডায়েস। তিনি সেখানে একটি বেসরকারি প্রতিষ্ঠানে কর্মরত আছেন।
আলানা কিং
আলানা মারিয়া কিং (জন্ম ২২ নভেম্বর ১৯৯৫) হলেন একজন অস্ট্রেলিয়ান ক্রিকেটার যিনি উইমেনস ন্যাশনাল ক্রিকেট লিগ (WNCL) এবং পার্থ স্কোর্চার্স -এ উইমেনস বিগ ব্যাশ লিগে (WBBL) খেলেন। একজন অলরাউন্ডার, তিনি ডান হাতে লেগ স্পিন বোলিং করেন এবং ডান হাতে ব্যাট করেন। তিনি এর আগে ভিক্টোরিয়া এবং মেলবোর্ন স্টারসের হয়ে খেলেছেন। এপ্রিল ২০১৯-এ, ক্রিকেট অস্ট্রেলিয়া তাকে ২০১৯-২০ মৌসুমের আগে জাতীয় পারফরম্যান্স স্কোয়াডের সাথে একটি চুক্তিতে ভূষিত করে।  কিং অ্যাংলো-ইন্ডিয়ান বংশোদ্ভূত, তার বাবা-মা উভয়েই চেন্নাই থেকে মেলবোর্নে চলে এসেছিলেন।
২০২২ সালের জানুয়ারীতে, কিংকে ইংল্যান্ডের বিরুদ্ধে মহিলাদের অ্যাশেজ প্রতিযোগিতার জন্য অস্ট্রেলিয়ার স্কোয়াডে নাম দেওয়া হয়েছিল। তিনি ২০ জানুয়ারী ২০২২-এ ইংল্যান্ডের বিপক্ষে অস্ট্রেলিয়ার হয়ে তার মহিলাদের টি-টোয়েন্টি আন্তর্জাতিক (ডব্লিউ-টি২০আই) অভিষেক হয়। পরবর্তীতে একই মাসে, নিউজিল্যান্ডে ২০২২ মহিলা ক্রিকেট বিশ্বকাপের জন্য অস্ট্রেলিয়া দলে তার নাম দেওয়া হয়েছিল। তিনি ২৭ জানুয়ারী ২০২২ তারিখে অস্ট্রেলিয়ার হয়ে ইংল্যান্ডের বিপক্ষে মহিলাদের অ্যাশেজ টেস্টে তার অভিষেক হয়। তার অস্ট্রেলিয়ার হয়ে মহিলা একদিনের আন্তর্জাতিক (ডব্লিউ-ওডিআই) অভিষেক হয় ৩ ফেব্রুয়ারি ২০২২-এ, ইংল্যান্ডের বিরুদ্ধে মহিলাদের অ্যাশেজে। তাই, তিনি চৌদ্দ দিনের ব্যবধানে আন্তর্জাতিক ক্রিকেটের তিনটি ফরম্যাটেই প্রথম ক্যাপ অর্জন করেন।
ইস্রায়েল ও যিহূদা যুক্তরাজ্য
ইস্রায়েল ও যিহূদা যুক্তরাজ্য (הממלכה המאוחדת) ছিল হিব্রু বাইবেল অনুসারে শৌল, দায়ূদ ও শলোমনের শাসনাধীন ইস্রায়েল ও যিহূদা অঞ্চলের সমন্বয়ে গঠিত একটি ইস্রায়েলীয় রাজ্য। ঐতিহ্যগতভাবে এটি ১০৪৭ খ্রী.পূ. থেকে ৯৩০ খ্রী.পূ. অবধি অস্তিত্বশীল ছিল বলে বিশ্বাস করা হয়। বাইবেলীয় বর্ণনামতে ৯৩০ খ্রীষ্টপূর্বাব্দের দিকে শলোমনের পুত্র রহবিয়ামের রাজ্যাভিষেকের কালে এই রাজ্যটি উত্তরদিকে ইস্রায়েল রাজ্য (শিখিম ও শমরিয়া নগরীসহ) এবং দক্ষিণদিকে যিহূদা রাজ্যে (যিরূশালেমসহ) দ্বিখণ্ডিত হয়ে পড়ে।
পন্তনগর বিমানবন্দর
পন্তনগর বিমানবন্দর (আইএটিএ: পি জি এইচ, আইসিএও: ভিআইপিটি) ভারতীয় রাজ্য উত্তরাখণ্ডের উধম সিং নগর জেলার পন্তনগরে অবস্থিত একটি অন্তর্দেশীয় বিমানবন্দর। এটি ভারতের ভারতীয় বিমানবন্দর কর্তৃপক্ষ দ্বারা পরিচালিত হয়। বিমানবন্দরটি ব্যবহার করে দিল্লি থেকে উত্তরাখণ্ড রাজ্যের মধ্যে সবচেয়ে বেশি পর্যটক পরিবাহিত হয়। এটি দেরাদুন বিমানবন্দর]]য়ের পর উত্তরাখণ্ড রাজ্যের দ্বিতীয় ব্যস্ত বিমানবন্দর। এটি কুমায়া পাহাড়ের নিনিতাল (৬৫ কিমি), ভীমতাল (৫০ কিমি), রানিখেত ১১০ কিলোমিটার) এবং আলমোড়া (১২০ কিলোমিটার)  ইত্যাদি পর্যটন স্থলগুলির এবং জিম কর্বেট জাতীয় উদ্যান (১২০ কিলোমিটার) -এর  নিকটতম বিমানবন্দর।
অবস্থান
পন্তনগর বিমানবন্দরটি উত্তর ভারতয়ের উত্তরখণ্ড রাজ্যের পন্তনগর এলাকাতে অবস্থিত। এটি সমুদ্র সমতল থেকে ২৩৩ মিটার বা ৭৬৪ ফুট উচুতে অবস্থিত। বিমানবন্দরটি অবস্থান করছে ২৯.০১ ডিগ্রি উত্তর অক্ষাংশ থেকে ৭৯.২৮ ডিগ্রি পূর্ব দ্রাঘিমার মধ্যে। বিমানবন্দরটি রাজ্যের দক্ষিণ-পূর্ব অংশে উত্তরখণ্ড- উত্তরপ্রদেশ রাজ্যের সীমান্ত এলাকাতে অবস্থিত।
ইতিহাস
বিমানবন্দরটি ২০০৯ সাল পর্যন্ত শুধু মাত্র ছোট বিমানের পরিচালনা করতে সক্ষম হয়েছিল। এর পর বিমানবন্দরের রানওয়ের দৈর্ঘ্য ৪৫০০ ফুট বৃদ্ধি করা হয় প্রায় ₹৭৫ কোটি টাকা ব্যয়ে বড় টাবারপোপ্রো বিমানের পরিচালনা কররা জন্য।
দিল্লির ইন্দিরা গান্ধী আন্তর্জাতিক বিমানবন্দর ও পন্তনগর বিমানবন্দরের মধ্যে প্রতিদিনের নির্ধারিত উড়ান পরিচালনা করার জন্য ২০০৫ এবং ২০০৮ সালের মধ্যে জাগসন এয়ারলাইন্সেকে কিছু আর্থিক ছাড় দেওয়া হয় উত্তরাখণ্ড সরকার- এর পক্ষ থেকে। ২০০৮ সালে বিমানবন্দরের রানওয়ের দৈর্ঘ্য বৃদ্ধির সাথে সাথে বার্ষিক ভর্তুকি পুনর্নবীকরণ করা হয় নি। উত্তরাখণ্ড সরকার দিল্লি-পন্তনগর রুটে উড়ান পরিচালনা করতে ডেকান এভিয়েশনকে আমন্ত্রণ জানায়। কিংফিশার এয়ারলাইন্স, যা ডেকান এভিয়েশন অধিগ্রহণ করে নেয়। ওর পর পন্তনগর থেকে মৌসুমি ফ্লাইট (চার্টার ফ্লাইট) চালায়, কিন্তু কারণ খারাপ আবহাওয়া সারা বছর ধরে বিমানবন্দরটি থেকে উড়ান পরিচালনা করতে দেয়নি। কিংফিশার এয়ারলাইন্সের উড়ান পরিষেবা বন্ধ হওয়ার পরও বিমানবন্দর থেকে বাণিজ্যিক উড়ান পরিষেবা  কিছু দিন ছিল। এখন পন্তনগর বিমানবন্দর থেকে দিল্লির ইন্দিরা গান্ধী আন্তর্জাতিক বিমানবন্দর রুটে ১ অক্টোবর ২০১৪ সাল থেকে দৈনিক অ্যালায়েন্স এয়ার বিমানসংস্থার উড়ান রয়েছে।
ফুলকপি
ফুলকপি ব্রাসিকেসি পরিবারভুক্ত ব্রাসিকা অলেরাসিয়া (Brassica oleracea) প্রজাতির সবজিগুলোর একটি। এটি একটি বার্ষিক ফসল যা বীজের মাধ্যমে বংশবিস্তার করে। সাধারণতঃ ফুলকপির পুষ্পাক্ষ অর্থাৎ সাদা অংশটুকুই খাওয়া হয় আর সাদা অংশের চারপাশে ঘিরে থাকা ডাঁট এবং পুরু, সবুজ পাতা দিয়ে স্যুপ রান্না করা হয় অথবা ফেলে দেওয়া হয়। ফুলকপি খুবই পুষ্টিকর একটি সবজি; এটি রান্না বা কাঁচা যে কোন প্রকারে খাওয়া যায়, আবার এটি দিয়ে আচারও তৈরি করা যায়।
পাতা দিয়ে ঘিরে থাকা সাদা অংশটুকু দেখতে ফুলের মতো বলেই ফুলকপির এমন নামকরণ। এর বৈজ্ঞানিক নাম ব্রাসিকা অলিরাসিয়া (Brassica oleracea), যার মধ্যে বাঁধাকপি, ব্রকলি ইত্যাদিও পড়ে, অবশ্য এরা ভিন্ন চাষ গোত্রভুক্ত। ১৮২২ সালে ব্রিটিশরা ভারতে ফুলকপি প্রবর্তন করেছিল।
ফরাসি পঞ্চম প্রজাতন্ত্র
পঞ্চম প্রজাতন্ত্র (Cinquième République) হল ফ্রান্সের বর্তমান প্রজাতন্ত্রী সরকার ব্যবস্থা। এটি ১৯৫৮ সালের ৪ই অক্টোবর পঞ্চম প্রজাতন্ত্রের সংবিধানের অধীনে শার্ল দ্য গোল দ্বারা প্রতিষ্ঠিত হয়েছিল। চতুর্থ প্রজাতন্ত্রের পতন থেকে পঞ্চম প্রজাতন্ত্রের আবির্ভাব ঘটে। পঞ্চম প্রজাতন্ত্রে প্রাক্তন সংসদীয় প্রজাতন্ত্রকে একটি আধা-রাষ্ট্রপতি (বা দ্বৈত-নির্বাহী) ব্যবস্থার সঙ্গে প্রতিস্থাপন করা হয়েছিল, যা রাষ্ট্রপ্রধান হিসাবে রাষ্ট্রপতি এবং সরকার প্রধান হিসাবে একজন প্রধানমন্ত্রীর মধ্যে ক্ষমতা বিভক্ত করেছিল। ডি গল, যিনি ১৯৫৮ সালের ডিসেম্বর মাসে পঞ্চম প্রজাতন্ত্রের অধীনে নির্বাচিত প্রথম ফরাসি রাষ্ট্রপতি ছিলেন, তিনি একজন শক্তিশালী রাষ্ট্রপ্রধানে বিশ্বাস করতেন, যাকে তিনি লেস্প্রি দ্য লা নেশন ("জাতির চেতনা") মূর্তকারী হিসাবে বর্ণনা করেছিলেন।
পঞ্চম প্রজাতন্ত্র হল প্রাচীন শাসন ব্যবস্থার বংশগত ও সামন্ততান্ত্রিক রাজতন্ত্র (মধ্যযুগের শেষ যুগ – ১৭৯২) এবং সংসদীয় তৃতীয় প্রজাতন্ত্রের (১৮৭০–১৯৪০) পরে ফ্রান্সের তৃতীয়-দীর্ঘস্থায়ী রাজনৈতিক শাসনব্যবস্থা। পঞ্চম প্রজাতন্ত্রটি তৃতীয় প্রজাতন্ত্রের স্থায়িত্বের সময়কালকে ছাড়িয়ে দ্বিতীয় দীর্ঘতম-স্থায়ী শাসনব্যবস্থা ও দীর্ঘতম-স্থায়ী ফরাসি প্রজাতন্ত্রে পরিণত হবে, যদি এটি ২০২৮ সালের ১১ই আগস্ট পর্যন্ত বহাল থাকে।
পঞ্চম বৈদিক
পঞ্চম বৈদিক কলকাতার (পশ্চিম বেঙ্গল)একটি বাঙালি  নাট্যদল যা শাওলি মিত্র ও অর্পিতা ঘোষ কর্তৃক পরিচালিত হয়। ভারতীয় দুইজন বিখ্যাত নাট্যকার শম্ভু মিত্র ও তৃপ্তি মিত্র এই নাট্যদলের প্রতিষ্ঠাতা ছিলেন। নাট্যদলটির প্রথম নাটকটি ছিল নাৎবতী অনাথবৎ যা ১৯৮৩ সালে মঞ্চে প্রদর্শন করা হয়। এটি সেসময় যথেষ্ট খ্যাতি অর্জন করে এবং পরবর্তীতে হিন্দি ভাষায়ও নাটকটি মঞ্চায়িত করা হয়।
প্রতিষ্ঠান
১৯৮৪ সালে পঞ্চমবেদ চর্য্যাশ্রম নামে পঞ্চম বৈদিক একটি থিয়েটার প্রতিষ্ঠান চালু করে। শিক্ষার্থীদের এখানে নাটক সম্বন্ধনীয় সকল শিক্ষা প্রদান করা হয়। যেমনঃ বডি ল্যাংগুয়েজ, কথা বলার ভঙ্গি ইত্যাদি। উক্ত প্রতিষ্ঠান প্রশিক্ষণের জন্য কোনোরূপ অর্থ গ্রহণ করে না।
৭৮৯
৭৮৯ গ্রেগরীয় বর্ষপঞ্জির একটি সাধারণ বছর।
পিটার জর্জ
পিটার রবার্ট জর্জ (Peter George; জন্ম: ১৬ অক্টোবর, ১৯৮৬) দক্ষিণ অস্ট্রেলিয়ার উডভিল এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০১০-এর দশকের শুরুরদিকে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড ও সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন পিটার জর্জ।
প্রথম-শ্রেণীর ক্রিকেট
অস্ট্রেলিয়ার ঘরোয়া ক্রিকেটে অন্যতম দীর্ঘকায় খেলোয়াড়ের মর্যাদা পেয়েছেন। তার উচ্চতা ২০৩ সেন্টিমিটার। ২০০৮ সাল থেকে ২০১৮ সাল পর্যন্ত পিটার জর্জের প্রথম-শ্রেণীর খেলোয়াড়ী জীবন চলমান ছিল। কুইন্সল্যান্ড বুলসের পক্ষে প্রথম-শ্রেণীর ক্রিকেট খেলছেন। দীর্ঘদেহী ফাস্ট-বোলার পিটার জর্জের বোলিংয়ের ধরন অনেকাংশেই সাবেক ও বিখ্যাত ফাস্ট-বোলার গ্লেন ম্যাকগ্রা’র অনুরূপ ছিল। ইংল্যান্ড ও ভারত গমনার্থে অস্ট্রেলিয়ার টেস্ট দলের সদস্য করা হয় তাকে। রায়ান হ্যারিসের পরিবর্তে প্রথমবারের মতো আন্তর্জাতিক খেলায় অংশগ্রহণের সুযোগ লাভ করেন। এরপর, কিছুদিন নিউজিল্যান্ডে অবস্থান করেন। ইংল্যান্ডে পাকিস্তানের বিপক্ষে খেলার জন্যে তাকে শেষ মুহূর্তে দলে অন্তর্ভুক্ত করা হয়। এ সফরে ডার্বিশায়ারের বিপক্ষে প্রস্তুতিমূলক খেলায় ১১ ওভার বোলিং করে ১৪ রান খরচ করেছিলেন। তাসত্ত্বেও, ভারত গমনে তাকে দলে নেয়া হয়।
২০০৮-০৯ মৌসুমের নভেম্বর মাসে রেডব্যাকসের সদস্যরূপে প্রথম-শ্রেণীর ক্রিকেটে অভিষেক ঘটে তার। হোবার্টে তাসমানিয়ার বিপক্ষে ৪/৫৬ পান তিনি। বেলেরিভ ওভালে সেরা বোলিং পরিসংখ্যানের রেকর্ড গড়েন। নিজস্ব দ্বিতীয় মৌসুমে তাসমানিয়ার বিপক্ষে ৮/৮৪ পান। বেলেরিভ ওভালে এটিই সেরা বোলিং পরিসংখ্যান ছিল।
অস্ট্রেলিয়া জাতীয় দলে নেয়ার বিষয়ে শেফিল্ড শিল্ড প্রতিযোগিতায় ৩০.৪৪ গড়ে ৩৬ উইকেট প্রাপ্তি বেশ প্রভাব ফেলে। এ দলের সদস্যরূপে শ্রীলঙ্কা এ দলের বিপক্ষে সময় উপযোগী ১১ উইকেট লাভের প্রেক্ষিতে দল নির্বাচকমণ্ডলী তাকে ইংল্যান্ডে প্রেরণ করে। ২০৩ সেন্টিমিটারের উচ্চতা নিয়ে সর্বোচ্চ পর্যায়ের বাউন্স প্রদানে সক্ষম ছিলেন। ২০১০ সালে একাডেমি থেকে আউটসুইঙ্গারে দক্ষ হয়ে উঠেন।
দলে প্রত্যাখ্যান
২০০৫-০৬ মৌসুমে রেডব্যাকসের সাথে রুকি চুক্তিতে উপনীত হন। তবে, পরের মৌসুমেই চুক্তিছিন্নতার কবলে পড়েন। ওয়েস্ট টরেন্স ডিসিসি’র পক্ষে গ্রেড ক্রিকেটে অংশ নেন। তবে, অনেক টেস্ট খেলোয়াড়ের ন্যায় তাকেও শুরুতে বেশ প্রতিকূলতার মুখোমুখি হতে হয়েছে। কিন্তু, ২০০৫-০৬ মৌসুমের পুরোটা সময় জুড়ে ওয়েস্টার্ন ঈগলসের পক্ষে এ গ্রেড ক্রিকেটে উইকেট লাভে বেশ তৎপরতা দেখান। ফলশ্রুতিতে, সাউথ অস্ট্রেলিয়ান শিল্ড ক্রিকেট দলে তাকে রাখা হয়। কিন্তু, ওয়েস্ট টরেন্সের পক্ষে ধারাবাহিক ক্রীড়াশৈলী প্রদর্শন করায় ২০০৮-০৯ মৌসুমে বড়দের দলে পুনরায় ফিরে আসেন। তার দৃষ্টিভঙ্গী হচ্ছে কখনো শিক্ষাগ্রহণ বন্ধ রেখো না।
সাম্প্রতিক সময়ে ওয়েস্ট টরেন্স অঞ্চলে তিনি ও সাউদার্ন রেডব্যাকসের দলীয় সঙ্গী এবং সতীর্থ অস্ট্রেলীয় ক্রিকেটে প্রতিনিধিত্বকারী কলাম ফার্গুসনের সম্মানার্থে উদীয়মান তরুণ খেলোয়াড় হিসেবে ফার্গুসন-জর্জ ক্রিকেট একাডেমির নামকরণ করা হয়। খেলায় আরও সুযোগের প্রত্যাশা নিয়ে ২০১৪ সালে রুকি চুক্তির আওতায় কুইন্সল্যান্ডে চলে যান। ২০১৪-১৫ মৌসুমে ম্যাটাডোর কাপে এ সুযোগকে কাজে লাগান তিনি। খেলায় ১১ উইকেট পান। এরফলে, ২০১৫-১৬ মৌসুমে বুলসের পক্ষে বড়দের দলে খেলার জন্যে তাকে চুক্তিতে নিয়ে আসা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পিটার জর্জ। ৯ অক্টোবর, ২০১০ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
ব্যাঙ্গালুরুতে অনুষ্ঠিত সিরিজের দ্বিতীয় টেস্টে স্বাগতিক ভারতের বিপক্ষে টেস্ট অভিষেক পর্ব সম্পন্ন হয় তার। ২০১০ সালে অস্ট্রেলিয়ার বিদেশ সফরকারী দলের সদস্য হন। এরপূর্বে ২০০৯-১০ মৌসুমে নিউজিল্যান্ড সফরের মাঝামাঝি সময়ে জরুরীভিত্তিতে পরিবর্তিত খেলোয়াড় হিসেবে তাকে দলে নেয়া হয়েছিল। এ পর্যায়ে দলের কয়েকজন পেসার আঘাতের কবলে উপনীত হয়েছিলেন। এরপর, ২০১০ সালে ইংল্যান্ডে পাকিস্তান ও ২০১০-১১ মৌসুমে ভারত সফর করেন। দুই উইকেট পান তিনি।
ব্যক্তিগত জীবন
তার পিতা-মাতা রব ও গেইল শারীরিক শিক্ষক ও তারা শিক্ষক কলেজে পরিচিত হয়েছিলেন। ব্যক্তিগত জীবনে বিবাহিত তিনি। পিটার জর্জ ও তার স্ত্রী সুসি খ্রিস্টান ধর্মাবলম্বী। মাইল এন্ডের টেম্পল ক্রিস্টিয়ান কলেজে তারা একত্রে পড়াশুনো করেছেন। তিন বছর পূর্বে ২১ বছর বয়সে তারা পরিণয়সূত্রে আবদ্ধ হন।
মাছি
প্রকৃত মাছি ডিপ্টেরা (ডি = দ্বি, টেরন = পক্ষ) বর্গভুক্ত একটি পতঙ্গ, যার কিনা মেসোথোরাক্সে এক জোড়া পাখা আছে আর মেটাথোরাক্সে পেছনের পাখা হতে উদ্ভূত এক জোড়া হ্যালটেয়ার (halteres) আছে।
মাছির এক জোড়া পাখাই একে মাছি জাতীয় অন্যান্য পতঙ্গ (যেমন: ফড়িং, ঘাসফড়িং, প্রজাপতি ইত্যাদি) থেকে আলাদা করেছে।
তথ্যসূত্র
মাছি সাধারণত ওজনে অনেক হালকা হয়ে থাকে। এটা এতটাই হালকা যে একে মাকড়সার জাল দিয়ে অথবা মাকড়সার জালের একটা রশি দিয়ে মাছিকে আটকানো সম্ভব। এছাড়াও এই আটকানো অবস্থায় অন্য মাছি এসে এই আটকানো মাছিকে ছাড়াতে পারেনা শত চেষ্টা করেও।( গলায় আটকাতে পারলে বেশি ভালো হয়)
রেশমি রুমাল আন্দোলন
ইতিহাস
প্রথম বিশ্বযুদ্ধ শুরু হওয়ার পর ১৯১৫ সালের অক্টোবর মাওলানা উবাইদুল্লাহ সিন্ধি ও দারুল উলুম দেওবন্দের প্রিন্সিপল মাওলানা মাহমুদ হাসান কাবুলের দিকে যাত্রা করেন। ভারতের উপজাতীয় এলাকায় একটি মুসলিম বিদ্রোহ ঘটানোর পরিকল্পনা ছিল। এ উদ্দেশ্যে উবাইদুল্লাহ সিন্ধি আফগানিস্তানের আমির হাবিবুল্লাহ খানকে ব্রিটেনের বিরুদ্ধে যুদ্ধ ঘোষণার জন্য প্রস্তাব করতে চেয়েছিলেন। অন্যদিকে মাহমুদুল হাসান জার্মান ও তুর্কিদের সাহায্য চান। মাহমুদ হাসান হেজাজের দিকে অগ্রসর হন। এর মধ্যে উবাইদুল্লাহ সিন্ধি আফগানিস্তানের আমিরের সাথে সুসম্পর্ক স্থাপনে সক্ষম হন। তাকে তুরস্কে পৌছে দিতে তার সাথে আসা অনুসারী ছাত্রদের নিয়ে কাবুলে তিনি সিদ্ধান্ত নেন যে ভারতের স্বাধীনতা আন্দোলনে প্যান-ইসলামি উদ্দেশ্য সর্বোত্তম ভূমিকা রাখতে পারবে। ব্রিটেনের বিরুদ্ধে খলিফার জিহাদে যোগদানের জন্য তিনি তুরস্ক যেতে ইচ্ছুক ছিলেন।
বার্লিন-ভারতীয় কমিটি (যা ১৯১৫ সালের পর ভারতীয় স্বাধীনতা কমিটি রূপ নেয়) ইন্দো-জার্মান-তুর্কি মিশনে রূপ নেয় যার আওতায় ইন্দো-ইরানি সীমান্তের উপজাতিগুলোকে ব্রিটিশদের বিরুদ্ধে হামলা চালাতে উৎসাহ দেয়ার কথা ছিল। এই গ্রুপ ১৯১৫ সালের ডিসেম্বরে কাবুলে দেওবন্দিদের সাথে মিলিত হয়। এই মিশন ভারতীয় আন্দোলনের কর্মীদের ভারতের সীমানায় নিয়ে আসার পাশাপাশি জার্মান সম্রাট, আনোয়ার পাশা ও মিশরের খেদিব আব্বাস হিলমির বার্তা নিয়ে আসে যাতে ভারতের বিরুদ্ধে অগ্রসরের কথা উল্লেখ ছিল।
ফলাফল
মিশনের তাৎক্ষণিক উদ্দেশ্য ছিল আফগানিস্তানের আমিরের ব্রিটিশ ভারতের বিরুদ্ধে অগ্রসর হওয়া এবং আফগান সরকারের কাছ থেকে চলাচলের উন্মুক্ত পথ লাভ করা। কিন্তু পরিকল্পনা ফাস হওয়ার পর শীর্ষ দেওবন্দি নেতারা গ্রেপ্তার হন। শাইখুল হিন্দ বলে পরিচিত মাহমুদুল হাসানকে মক্কা থেকে গ্রেপ্তার করা হয়। তাকে হুসাইন আহমেদ মাদানিসহ মাল্টায় নির্বাসন দেয়া হয়।
কিংবদন্তি
২০১৩ সালের জানুয়ারি ভারতের রাষ্ট্রপতি প্রণব মুখার্জি ভারতের স্বাধীনতা আন্দোলনে রেশমি রুমান আন্দোলনের স্মরণে স্মারক ডাকটিকেট প্রকাশ করেন। এছাড়াও ইতিহাসবিদ ইলা মিশ্র এই আন্দোলন নিয়ে রেশমী রুমাল ষড়যন্ত্র: এক মুসলিম ক্রান্তিকারি আন্দোলন নামক বই রচনা করেন।
অ্যান্টিভাইরাল টাস্কফোর্স (যুক্তরাজ্য)
অ্যান্টিভাইরাল টাস্কফোর্স হল একটি সংস্থা যা যুক্তরাজ্যে ২০২১ সালের এপ্রিল মাসে দ্বিতীয় জনসন সরকার দ্বারা প্রতিষ্ঠিত হয় যাতে কোভিড-১৯ এর সম্ভাব্য চিকিৎসাগুলি বাড়িতে নেওয়া যেতে পারে। টাস্কফোর্সটি এই ধরনের চিকিৎসার কাজ এবং সম্ভাব্য পরীক্ষার তত্ত্বাবধান করবে, যা ভাইরাসের বিস্তার কমাতে এবং পুনরুদ্ধারের সময় দ্রুত করার জন্য একজন ব্যক্তি কোভিড-১৯ এর পরীক্ষায় শনাক্ত হলে তাকে দেওয়া হবে। ২০ এপ্রিল ২০২১ তারিখে ১০ ডাউনিং স্ট্রিটে একটি সংবাদ সম্মেলনে প্রধানমন্ত্রী বরিস জনসন এর প্রতিষ্ঠার ঘোষণা করেছিলেন। জনসন আশা প্রকাশ করেছিলেন যে ২০২১ সালের শরতের প্রথম দিকে একটি গৃহ চিকিৎসার ব্যবস্থা হতে পারে।
এর প্রতিষ্ঠার ঘোষণাকে যুক্তরাজ্যের শীর্ষস্থানীয় বিজ্ঞানীরা ব্যাপকভাবে স্বাগত জানিয়েছেন, যদিও তাদের দ্বারা চিকিৎসার ধরন সম্পর্কে আরও স্পষ্টভাবে জানতে চাওয়া হয়েছিল। লিডস বিশ্ববিদ্যালয়ের স্কুল অফ মেডিসিনের সহযোগী অধ্যাপক ডঃ স্টিফেন গ্রিফিন বলেছেন: "এই উদ্যোগটি প্রাথমিকভাবে কোভিড চিকিৎসার ক্লিনিকাল ট্রায়ালগুলির জন্য বিদ্যমান ওষুধগুলিকে পুনরায় ব্যবহার করবে, নাকি মৌলিক এবং অনুবাদমূলক গবেষণাকে সমর্থন করার মাধ্যমে নতুন চিকিৎসার বিকাশ করবে- এটি বোঝা দরকার"।
ঊষসী রায়
ঊষসী রায় একজন ভারতীয় টেলিভিশন অভিনেত্রী। স্টার জলসায় মিলন তিথি ধারাবাহিকে অহনা এবং জি বাংলায় বকুল কথা ধারাবাহিকে প্রধান ও নাম ভূমিকা বকুল চরিত্রে অভিনয়ের জন্য তিনি পরিচিত।
ব‍্যক্তিগত জীবন
ঊষসী রায় ১৯৯৩ সালের ১৭ই অক্টোবরে কলকাতায় জন্মগ্রহণ করেন। তিনি কমলা বালিকা উচ্চ বিদ্যালয়ে পড়াশোনা করেছেন এবং আশুতোষ কলেজ থেকে ইতিহাস বিষয়ে স্নাতক সম্পন্ন করেছেন।
পেশা
তিনি জিতু কমলের বিপরীতে স্টার জলসার জনপ্রিয় ধারাবাহিক মিলন তিথিতে প্রধান চরিত্রে অভিনয় করে তার কর্মজীবন শুরু করেন। তারপরে তিনি স্টার জলসার গোয়েন্দা ধারাবাহিক জয় কালী কলকাতওয়ালিতে একটি অতিথি চরিত্রে অভিনয় করেছিলেন। এছাড়াও তিনি জি বাংলার বকুল কথাতে হানি বাফনার বিপরীতে প্রধান চরিত্রে অভিনয় করেছিলেন।  এছাড়াও তিনি মনোজ ওঝার বিপরীতে জি বাংলার ধারাবাহিক কাদম্বিনীতে প্রধান চরিত্রে অভিনয় করেছিলেন। সম্প্রতি তিনি হইচই ওটিটি প্ল্যাটফর্মে "টুরু লাভ" নামক একটি মিনি ওয়েব ধারাবাহিকে অভিনয় করেন। এতে তার চরিত্রের নাম ছিল 'বৃন্দা  চট্টোপাধ্যায়'। তিনি জি বাংলা সিনেমার  চলচ্চিত্র "ইস্কাবনের রাণী"তে প্রধান চরিত্র 'লক্ষ্মী' হিসেবে অভিনয় করেন ।
৭৯০
৭৯০ গ্রেগরীয় বর্ষপঞ্জির একটি সাধারণ বছর।
পাকিস্তান মুসলিম লীগ (এন)
পাকিস্তান মুসলিম লীগ (নাওয়াজ) ( সংক্ষেপ: PML-N) পাকিস্তানের একটি ডানপন্থী রক্ষণশীল রাজনৈতিক দল। আসন্ন নির্বাচনের জন্য নাসিরুল মুলক দ্বারা পরিচালিত অন্তর্বতী সরকার নিযুক্তি পর্যন্ত দলটি সম্প্রতি ক্ষমতায় ছিল। ২০১৭ সালে এপেক্স কোর্টের অবজ্ঞায় অযোগ্য হওয়া পর্যন্ত প্রধানমন্ত্রী নাওয়াজ শরীফ তিনবার নির্বাচিত হন। সাধারণত এই দলের প্ল্যাটফর্ম রক্ষণশীল, যাতে জড়িত মুক্ত বাজার পুঁজিবাদকে সমর্থন, একটি শক্তিশালী জাতীয় প্রতিরক্ষা গড়নে, সামরিক ক্ষমতা, প্রহরতার বিরোধী।
মূল মুসলিম লীগের অনেকগুলো চলমান ক্রিয়াকলাপের মধ্যে একটি, দলটির বীজ বপন করা ১৯৮৫ সালের নির্বাচনে যখন প্রধানমন্ত্রী মুহাম্মদ খান জানেজু রাষ্ট্রপতি মুহাম্মদ জিয়া-উল-হকের একনায়কতন্ত্রের সমর্থকদের মধ্যে একটি আলাদা দল সংগঠিত করেন, যা পাকিস্তান মুসলিম লীগ হিসেবে পরিচিত। ১৯৮৮ সালে রাষ্ট্রপতি জিয়ার মৃত্যুর পর ফিদা মুহাম্মদ খানের নেতৃত্বাধীন একটি বৃহৎ দল জানেজু নেতৃত্বাধীন পাকিস্তান মুসলিম লীগ থেকে বিভক্ত হয়ে যায় এবং বিভিন্ন ডানপন্থী ও ইসলামী দল নিয়ে একটি রক্ষণশীল জোট গঠিত হয়, যাকে বলা হয় ইসলামী গণতান্ত্রিক জোট। ১৯৯০ সালে নাওয়াজ শরীফ নেতৃত্বাধীন একটি সরকার গঠনের জন্য এই জোট গঠিত হয়। ১৯৯৩ সালে, এই জোটটি ভেঙ্গে যায় এবং দলটি ইহার বর্তমান অবস্থায় অধিকৃত হয়, পাকিস্তান মুসলিম লীগের "নাওয়াজ" দলটি "নাওয়াজ" হিসেবে ইহার নেতা নিজেই মার্কা দেয়  "জানেজা" দলটির বিপরীতে।
যেহেতু জেনারেল জিয়াউল হক কর্তৃক ইহার ভিত্তি, পিএমএল-এন সহ পিপলস পার্টি দুই দল রাজনৈতিক ব্যবস্থার অধীন ছিল। যাহোক, ১৯৯৯ সালের আঘাতের পর দলটি নিজের স্প্লিন্টের দল দ্বারা অভিগ্রস্ত হয়েছিল, মোশাররফ প্রায় এক দশক ধরে পাকিস্তান মুসলিম লীগ (কুয়াদ) সমর্থিত ছিল। যাহোক, পিএমএল-এন ২০০৮ সালে সাধারণ নির্বাচনে জনপ্রিয়তা পুনঃঅর্জন করে যখন এটি প্রধান বিরোধী দল হিসেবে নির্বাচিত হয়। ২০১৩ সালে এই দলটি ক্ষমতায় ফিরে আসে, নাওয়াজ শরীফ প্রধানমন্ত্রী হিসেবে নজিরবিহীন তৃতীয় মেয়াদে নির্বাচিত হন। পাঞ্জাব প্রদেশ হচ্ছে দলটির শক্তির কেন্দ্র; যেখানে ১৯৮৫ সাল থেকে দলটি ছয় বার প্রাদেশিক সরকার গঠন করে, নাওয়াজের ভাই শেহবাজের অধীনে তিনবার।
মূল পিএমএলএন থেকে বিচ্ছিন্ন
পাকিস্তান সৃষ্টি এবং ১৯৪৭ সালে ইংরেজ রাজত্বের প্রস্থানের পর, নিখিল ভারত মুসলিম লীগ (এআইএমএল) মুসলিম লীগে পরিণত হয়, যা তৎকালীন প্রধানমন্ত্রী লিয়াকত আলী খানের নেতৃত্বে ছিল। প্রধানমন্ত্রী আলী খানের হত্যার পর, মুসলিম লীগ নিজেকে পুনরুজ্জীবিত করার জন্য সংগ্রাম করে, অবশেষে বামফ্রন্টের কাছে আইনসভা নির্বাচনে পূর্ব পাকিস্তানের নিয়ন্ত্রণ হারায়।
দলের নির্দেশনা নিয়ে অভ্যন্তরীণ মতবিরোধ, রাজনৈতিক কর্মসূচির অভাব, জনসাধারণের সংস্কারের অনুপ্রেরণা, অপর্যাপ্ত প্রশাসনিক প্রস্তুতি এবং অব্যবস্থাপনা সবই দলকে জনসমক্ষে পতনের দিকে নিয়ে যায়। সমাজতান্ত্রিক দলের সাথে, মুসলিম লীগ রিপাবলিকান পার্টি এবং আওয়ামী লীগের মুখোমুখি হওয়ার সময় তার টিকে থাকার জন্য সংগ্রাম করে। ১৯৫৮ সালে জারি করা সামরিক আইন অবশেষে দেশের সকল রাজনৈতিক দলকে বেআইনি ঘোষণা করে। পিএমএল-এন এর প্রতিষ্ঠা ও ভিত্তি পাকিস্তান মুসলিম লীগের সাথে নিহিত, যা ১৯৬২ সালে বিলুপ্ত মুসলিম লীগ থেকে প্রাপ্ত একটি সমৃদ্ধ রক্ষণশীল কৌশল হিসাবে প্রতিষ্ঠিত হয়েছিল।
২০১৬ গ্রীষ্মকালীন অলিম্পিকে ভারোত্তোলন
২০১৬ গ্রীষ্মকালীন অলিম্পিকে ভারোত্তোলন প্রতিযোগিতা ৬ আগস্ট থেকে ১৬ আগস্ট পর্যন্ত রিওসেন্ট্রোর প্যাভিলিয়ন ২ এ অনুষ্ঠিত হয়। এবারের গেমসে ১৫টি আলাদা আলাদা বিভাগে ২৬০ জন (১৫৬ জন পুরুষ ও ১০৪ জন নারী) ক্রীড়াবিদ প্রতিদ্বন্দ্বিতা করে। বুলগেরিয়া এবং রাশিয়া তাদের বিভিন্ন কেলেংকারীর জন্য প্রতিযোগিতায় নিষিদ্ধঘোষিত হয়েছে। এতে চীন ৫টি স্বর্ণ পদক ও ২টি রৌপ্য পদকসহ মোট ৭টি পদক নিয়ে শীর্ষ স্থান দখল করে।
বিভাগসমূহ
নিম্নলিখিত বিভাগসমূহে ১৫ সেট পদক প্রদান করা হবে :
প্রতিযোগিতার সময়সূচী
২০১৬ গ্রীষ্মকালীন অলিম্পিকে ভারোত্তোলন প্রতিযোগিতা প্রতিদিন তিনটি সেশনে অনুষ্ঠিত হবে :
যোগ্যতা
২০১২ সালের বিন্যাস অনুযায়ী, এবারের অলিম্পিক গেমসের জন্য ২৬০ জন ভারোত্তোলক যোগ্যতা অর্জন করেছে। একটি দেশ সর্বোচ্চ ১০ জন (৬ জন পুরুষ ও ৪ জন মহিলা) খেলোয়াড় পাঠাতে পারে। ব্রাজিলের তিনজন পুরুষ ও দুইজন মহিলা ক্রীড়াবিদ নির্বাচিত হয়েছে। বাকি স্থানে ২০১৪ বিশ্ব চ্যাম্পিয়নশিপ ও ২০১৫ - ২০১৬ মহাদেশীয় চ্যাম্পিয়নশিপ থেকে নির্বাচিত হয়েছে।
বৈষ্ণো দেবী
বৈষ্ণো দেবী ( মাতা রানী, ত্রিকুটা, অম্বে মা এবং বৈষ্ণবী নামেও পরিচিত) হল হিন্দু দেবী দুর্গা বা আদি শক্তির প্রকাশ। " মা " এবং " মাতা " শব্দগুলি সাধারণত ভারতে মায়ের জন্য ব্যবহৃত হয়, এবং এইভাবে প্রায়শই দেবীর সাথে সংযোগে ব্যাপকভাবে ব্যবহৃত হয়। বৈষ্ণো দেবী মহাকালী, মহালক্ষ্মী এবং মহাসরস্বতীর সম্মিলিত শক্তি থেকে অবতার গ্রহণ করেছিলেন।